Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 609/11/8811	Trebišov, 17.1.2012
EEČ : 2-69-8-2012

U Z N E S E N I E

Trestná vec:	obvinená XXXXX a spol.  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako zákonní rodičia v období od 01.09.2009 do 30.06.2010 a od 01.09.2010 do 30.06.2011 umožnili z nedbanlivosti v meste XXXXX na ul. XXXXX viesť záhaľčivý život svojmu synovi maloletému XXXXX žiakovi XXXXX, tým, že zanedbali starostlivosť o jeho povinnú školskú dochádzku aj napriek tomu, že boli viackrát upozornení zo strany školy na zanedbávanie povinnej školskej dochádzky ich syna a nezjednali nápravu, pričom maloletý XXXXX, v školskom roku 2009/2010, teda od 01.09.2009 do 30.06.2010 vymeškal 458 neospravedlnených vyučovacích hodín a v školskom roku 2010/2011, teda v období od 01.09.2010 do 30.06.2011 vymeškal 494 neospravedlnených vyučovacích hodín,

Podľa §216 odsek 2 Trestného poriadku je určená všetkým obvineným skúšobná doba v trvaní 24 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa  OR PZ, OKP, OEK  v Trebišove,  sp. zn. ORP-446/OEK-TV-2011 z 25.10.2011 bolo vznesené obvinenie XXXXX, rod. XXXXX a XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a Tr. zákona.

	Tento prečin mali obvinení spáchať tak, ako je uvedené vo výroku tohto uznesenia.

	Obvinení XXXXX, rod. XXXXX a XXXXX sa v priebehu vyšetrovania ku skutku, ktorý je im kladený za vinu v plnom rozsahu doznali a zároveň súhlasili s podmienečným zastavením trestného stíhania.
 
Konaním oboch obvinených nebola spôsobená žiadna škoda. 

	Súčasne som v zmysle § 216 ods. 2 Tr. por. stanovil skúšobnú dobu  obv. XXXXX, rod. XXXXX a XXXXX v trvaní po 24 (dvadsaťštyri) mesiacov každému z nich, ktorá začína plynúť právoplatnosťou tohto uznesenia, pričom ak obvinení povedú v priebehu tejto skúšobnej doby riadny život, bude po jej uplynutí rozhodnuté o ich osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.
	Z vyššie uvedených dôvodov a vzhľadom na osoby páchateľov s prihliadnutím na ich  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinených XXXXX, rod. XXXXX a XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor